શરીરને પાચનતંત્ર અને મગજના કાર્યો માટે સૌથી વધુ ઉર્જા વાપરવી પડે છે. ખાનપાનમાં વિવેક ચુકાય ત્યારે શરીરની ઘણી ઉર્જા પાચન તંત્ર દ્વારા વેડફાય જાય છે અને મગજને ચલાવવામાં જયારે વિવેક ચુકાય ત્યારે ક્રોધ-ડર-ચિંતા જેવા દુશ્મનો સામે લડવામાં શરીરને તેનાથી પણ વધારે ઉર્જા વેડફી નાખવી પડે છે. માંદગી દરમ્યાન જયારે ડર-ચિંતા-સ્ટ્રેસ અસહય બને ત્યારે, ખાવા પીવામાં ખુબજ ધ્યાન રાખેલ હોવા છતા, ડાયાબીટીશ, બીપી, કોલોસ્ટ્રોલ વિગેરે જેવી અનેક બીમારીઓના રીપોર્ટ વધેલા રહે છે. મોટાભાગની ખાદ્યચીજોમાં કુદરતે બધા પોષકતત્વો, પ્રમાણસર મુકેલા જ હોય છે અને તેવી બધી ખાદ્યચીજો સસ્તી, સુલભ, ઝડપથી બની અને ઝડપથી પચી પણ જતી હોય છે. પણ જે ખાદ્યચીજોમાં એકાદ પોષકત્વ વધુ પડતા પ્રમાણમાં હોય (પ્રોર્ટીન/ફેટ) અને બાકીના પોષકતત્વો સામાન્ય પ્રમાણમાં હોય તેવી ખાદ્ય ચીજો મોંઘી, પચવામાં વધુ સમય લેતી અને તેને શરીરમાં પ્રોસેસ કરવામાં અને સાંચવવામાં વધારે ઉર્જા વાપરવી પડતી હોય છે.